**„Elektrum Lietuva“: praėjusią savaitę elektros kaina Lietuvoje – trečdaliu mažesnė nei Lenkijoje**

**Praėjusią savaitę vidutinė didmeninė elektros energijos kaina Baltijos šalyse mažėjo 5 proc. ir visose trijose valstybėse siekė 57,50 EUR/MWh. Palyginimui, didmeninės elektros kainos vidurkis Lenkijoje ir Vokietijoje atitinkamai siekė 86,52 EUR/MWh ir 75,78 EUR/MWh.**

„Praėjusią savaitę kainų mažėjimą daugiausia lėmė savaitės pradžioje smarkiai išaugusi atsinaujinančios energijos gamyba. Baltijos šalyse saulės energijos gamyba išaugo 20 proc., o vėjo – 4 proc., todėl elektros gamybos ir vartojimo santykis jose padidėjo 4 procentiniais punktais“, – sako energetikos sprendimų bendrovės „Elektrum Lietuva“ Verslo sprendimų departamento vadovas Marius Kietis.

Nepriklausomų elektros tiekėjų Lietuvos gyventojams siūlomos kainos liko tos pačios – „Elektrum Lietuva“ žemiausia fiksuota kaina praeitą savaitę siekė 21,899 ct/kWh, fiksuojant ją 10 mėnesių.

Elektros vartojimas „Nord Pool“ regione siekė 7 627 GWh, o gamyba – 7 927 GWh.

**Baltijos šalyse gamyba augo 9 proc.**

Baltijos šalyse elektros vartojimas išliko toks pat, kaip ir praėjusią savaitę, ir siekė 494 GWh.

Lietuvoje elektros suvartota 1 proc. daugiau nei ankstesnę savaitę, 223 GWh. Latvijoje elektros vartojimas mažėjo 4 proc., iki 121 GWh, Estijoje augo 4 proc. ir siekė 150 GWh.

Elektros energijos bendros gamybos apimtys Baltijos šalyse praėjusią savaitę augo 9 proc. Iš viso pagaminta 256 GWh. Lietuvoje elektros energijos gamyba augo 8 proc. iki 138 GWh. Estijoje elektros gamyba taip pat augo – 29 proc. iki 86 GWh, o Latvijoje elektros pagaminta 21 proc. mažiau nei praėjusią savaitę, 32 GWh.

Per savaitę visos trys Baltijos šalys kartu pagamino 52 proc. joms reikalingos elektros energijos. Lietuvoje pagaminta 62 proc., Latvijoje – 26 proc., Estijoje – 57 proc. šaliai reikalingos elektros energijos.

**Apie bendrovę:**

*„Elektrum Lietuva“ yra didžiausios Baltijos šalyse elektros gamintojos „Latvenergo“ įmonės grupė, teikianti įvairius energetikos sprendimus buitiniams ir verslo klientams Lietuvoje. 73 proc. grupės pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko daugiau kaip 212 tūkst. namų ūkių. Bendrovė yra įrengusi šešis saulės parkus (29,7 MW). Šiuo metu vystomų naujų saulės ir vėjo parkų bendra galia sieks daugiau nei 500 MW. „Elektrum Lietuva“ plėtoja ir viešą elektromobilių įkrovimo tinklą „Elektrum Drive“. Šiuo metu visose Baltijos šalyse veikia daugiau kaip 800 įkrovimo prieigų.*

**Daugiau informacijos:**

Neringa Kolkaitė-Bielinė

Atstovė žiniasklaidai

„Elektrum Lietuva“

neringa.kolkaite-bieline@elektrum.lt

Tel. + 370 614 71719